Diari Oficial de la Generalitat Valenciana


Sumari del DOGV 5209, del 01-03-2006 (2006/2306)

ORDE de 22 de febrer de 2006, del conseller de Justícia, Interior i Administracions Públiques, per la qual nomenen funcionaris de carrera els qui van superar les proves selectives d'accés al grup A, sector administració especial, metges, Convocatòria 41/1999.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/2306


Organisme emissor
:   Conselleria de Justícia, Interior i Administracions Públiques

Tipus de document
:   Ordre

ORDE de 22 de febrer de 2006, del conseller de Justícia, Interior i Administracions Públiques, per la qual nomenen funcionaris de carrera els qui van superar les proves selectives d'accés al grup A, sector administració especial, metges, Convocatòria 41/1999. [2006/X2306]  
Mitjançant una Orde de 22 d'octubre de 2002, de la Conselleria de Justícia i Administracions Públiques (DOGV núm. 4.370, de 4 de novembre de 2002), es van convocar proves selectives d'accés al grup A, sector administració especial, metges, corresponents a l'Oferta d'Ocupació Pública de 1999, de la Generalitat Valenciana, Convocatòria 41/99.  
Per Resolució de 2 de febrer de 2005, del conseller de Justícia i Administracions Públiques, es publica la relació d'aspirants aprovats per orde de puntuació, una vegada sumades les notes del concurs oposició i del curs selectiu en les proves selectives de referència (DOGV núm. 4.947, de 16 de febrer de 2005).  
Finalitzat el procés de selecció, havien de realitzar-se els nomenaments de funcionaris de carrera a favor dels qui l'hagueren superat, de conformitat amb el que estableix l'article 9.1 del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat (DOGV número 2.367, de 30 de novembre de 1995). No obstant això, i atés que per distintes causes no ha sigut possible realitzar el nomenament abans del dia 17 d'agost de 2005, data en què va finalitzar el termini de sis mesos que determina l'article 9.1.b) de l'esmentada Llei, ha de preveure's la retroacció dels efectes administratius, amb els drets a les indemnitzacions corresponents, de conformitat amb reiterada jurisprudència respecte d'això, si bé dita retroacció ha d'anar acompanyada de les oportunes cauteles, perquè no tots els fets i situacions generades en l'espai de temps transcorregut fins a la data, són susceptibles de revisió.  
Per això, vista la Resolució de 22 de febrer de 2006, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives esmentades, obtingudes en el Concurs previst en l'article 9.1, de la Llei de la Funció Pública Valenciana, i fent ús de la competència que m'atribueix l'article 27.1.j) de dita Llei,  
ORDENE  
Primer. Nomenament  
Es nomenen funcionaris de carrera de l'administració del Consell de la Generalitat Valenciana, del grup A, sector administració especial, metges, els qui han superat les proves selectives de la Convocatòria 41/1999, i es relacionen en els annexos I i II d'aquesta orde, per orde de major a menor puntuació final obtinguda.  
Segon. Adquisició de la condició de funcionari  
Per a adquirir la condició de funcionari de carrera s'ha de prendre possessió del lloc de treball obtingut en el Concurs, dins del termini possessori i previ el jurament o promesa a què es refereix l'apartat c) de l'article 32, del Text Refós de la Llei de la Funció Pública Valenciana.  
Tercer. Efectes econòmics i administratius  
En quant siguen favorables a l'interessat, es considerarà que els efectes administratius del present nomenament es retrotrauen al dia 17 d'agost de 2005, sense que això comporte revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.  
Així mateix, els funcionaris nomenats tindran dret que l'administració els indemnitze per les remuneracions deixades de percebre des del dia 17 d'agost de 2005, fins al dia 5 de març de 2006, tenint en compte que dit rescabalament es limitarà a la diferència que resulte entre els salaris realment percebuts per treball per compte d'altri o propi, i les retribucions corresponents al lloc en què prenguen possessió, d'acord amb l'adjudicació de destinacions operada per l'esmentada Resolució de 22 de febrer de 2006.  
Per a l'efectiva indemnització de les retribucions deixades de percebre pels funcionaris de carrera, esmentats en els articles precedents, s'haurà de seguir el procediment següent:  
La persona interessada sol·licitarà per escrit el pagament de les retribucions del lloc de treball obtingut en el Concurs, no abonades durant el període de què es tracte, i també haurà de quantificar l'import que estime que li correspon percebre.  
La sol·licitud ha de dirigir-se i presentar-se davant de la sotssecretaria del departament on prenga possessió o es trobe prestant serveis, en el cas de produir-se algun canvi de destinació posterior a la referida presa de possessió. Amb la sol·licitud haurà d'aportar els documents que acrediten fefaentment que, durant el període objecte de la reclamació de les retribucions no percebudes, la persona interessada no ha obtingut ingressos en concepte de salaris o retribucions per treball personal. O bé, en cas d'haver-los percebut, que aquests han sigut inferiors als que hauria cobrat si se li haguera nomenat funcionari de carrera, dins del termini dels sis mesos legalment establit, amb destinació en el mateix lloc obtingut mitjançant l'esmentada Resolució de 22 de febrer de 2006.  
La sotssecretaria del departament corresponent a la destinació del reclamant, dictarà la resolució que procedisca; sense perjudici que, per a millor proveir, sol·licite quants antecedents i informes estime convenient. El termini màxim per a resoldre i notificar és de sis mesos, comptadors des de l'entrada de la sol·licitud al registre de l'òrgan competent per a resoldre.  
Així mateix, aquells del col·lectiu referit, que hagen prestat serveis com a funcionaris interins d'urgència de la Generalitat Valenciana, tindran dret que l'administració els indemnitze pel concepte .desocupació., detret de les respectives nòmines percebudes, si fa el cas, durant el període comprés entre el dia 17 d'agost de 2005 fins al dia de la presa de possessió, en la part proporcional corresponent. Per al seu efectiu cobrament haurà de trametre l'oportuna sol·licitud en què quantifique l'import que estima que li procedeix percebre, i també la còpia de les nòmines de referència, a la subsecretaria del departament on haja obtingut destinació o en què es trobe prestant serveis, en el cas que es produïsca algun canvi de destinació.  
Quart. Interposició de recursos  
Contra la present orde, que és definitiva en via administrativa, les persones interessades podran interposar un dels recursos següents:   
a) el de reposició, amb caràcter potestatiu, davant el mateix òrgan que l'ha dictada, en el termini d'un mes;   
b) el contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició adés esmentat. En ambdós supòsits, els respectius terminis es comptaran a partir de l'endemà de la publicació d'aquesta orde en el Diari Oficial de la Generalitat Valenciana.  
Els recursos contenciosos administratius que s'interposen contra la present Orde seran anunciats en el Diari Oficial de la Generalitat Valenciana, a l'efecte de citació.  
DISPOSICIÓ FINAL  
La present orde produirà efectes a partir del dia que es publique en el Diari Oficial de la Generalitat Valenciana.  
València, 22 de febrer de 2006  
El conseller de Justícia i Administracions Públiques,  
MIGUEL PERALTA VIÑES  
ANNEX I  
 MEDICINA ASSISTENCIAL  
DNI COGNOMS I NOM   
52488216 ALBERT CONTELL MARIA AMPARO   
97088250 ANDREU LAFUENTE RAFAEL   
56884950 ARNAL IRANZO LAURA   
991700 BERNABÉ APARISI HERMINIA   
96760112 CALZADO SANCHEZ-ELVIRA M. CARMEN   
15557142 GARCÍA GUERRERO NURIA   
50099220 LLERENA TERUEL JULIO JOSÉ   
47672429 MORENO ROMERO ANTONIA GUADALUPE  
02630868 OLCINA CUESTA ISABEL   
69367284 ORTEGA LECHIGUERO CARMEN   
96781441 PARRA MARTÍNEZ JULIO   
03744107 SILVESTRE VISA JOSÉ VICENTE   
57425284 VALOR I MICÓ CARLES   
31874813 VERDÚ MAHIQUES MARÍA GRACIA   
69889243 VILAPLANA BORNAY VICTORIA OFELIA   
ANNEX II  
Modalitat ADMINISTRACIÓ SANITÀRIA  
DNI COGNOMS I NOM   
42988558 AVINO RICO MARÍA JOSÉ   
77230514 MÁLAGA LÓPEZ ARACELI   
45654801 LERGA RAMOS INMACULADA   
24613753 CLEMENTE PAULINO INMACULADA   
98031519 ZAFRA ESPINOSA TRINIDAD